Cruceiro - Wikipedia

# Cruceiro

### Na Galipedia, a wikipedia en galego.

Cruceiro, Combarro

Un cruceiro é un monumento relixioso constituido por unha cruz de pedra sobre un pilar, situado nun lugar público, principalmente encrucilladas, adros e outros sitios onde nalgúns casos existían cultos pagáns á natureza. O cruceiro, fora de toda dúvida, é un dos monumentos máis fortemente enraizado na terra galega; é unha sincera obra de arte popular, escultura en granito, que xurde nos máis inesperados rincóns, e á que se admira e respecta con espontánea devoción. A súa orixe pode situarse no século XIV, pero o seu maior desenvolvimento produciuse no século XVII. Está constituído por varios elementos: plataforma dunha ou máis gradas; pedestal, normalmente cuadrangular, liso ou con inscripcións; fuste, cuadrangular, octogonal ou cilindrico, liso con motivos diversos (esqueira, martelo, pinzas, caveira, serpe, "santiños" (esceas do Pecado Orixinal); capitel, de complexa e variada composición (volutas, caveiras, anxos); cruz, raramente soa, cun Cristo Crucificado na súa cara anterior, e imaxe da Virxe ou de algún santo na súa cara posterior. A expresión simplificada do cruceiro é a cruz de pedra, soa, sen máis nada.

A efectos dunha máis sinxela análise, incluiremos na denominación xeral de cruceiro: as cruces, os cruceiros; os cruceiros de capeliña, nos cales o capitel está substituído por unha capeliña en pedra con imaxes; e os de outro tipo.

## [editar] Ligazóns externas

- Partes dun cruceiro

## [editar] Bibliografía

- Castelao As Cruces de pedra na Galiza, Vigo : Editorial Galaxia, 1984 286 p. ; 38x29 cm ISBN: 84-7154-470-9

Commons ten máis imaxes sobre:
Cruceiro
Traído desde "http://gl.wikipedia.org../../../c/r/u/Cruceiro.html"

Categoría: Cruceiros

##### Views

- Artigo
- Discusión
- Revisión actual

##### Procura

##### Outras linguas

- Español